कोच अपने किश नमें खढारियें गी लेइयै काफी उत्साहित न। उनें गलाया जे मार्टिन गुप्तिल ते ग्रांट इलियट दा प्रदर्शन आस्ट्रेलिया दे खलाफ वनडे सीरीज इच काफी बेह्‌तर रेहा हा जिसले के नील ब्रूम बी काफी तेजी कन्नै इक अच्छे खढारी दे रूप इच उब्भरियै सामने आवै करदे न। न्यूजीलैंड गित्तै सभनें थमां महत्वपूर्ण गल्ल एह् होग जे उसदे कप्तान डेनियल वेटोरी भारतीय कप्तान धोनी दी शातिराना चालें दा जवाब किस चाल्ली देई सकदे न। अपनी जमीनै उप्पर वेटोरी दी इनें मैचें इच सख्त परीक्षा होग जिसले के धोनी गी न्यूजीलैंड दी मुश्कल जमीनै उप्पर अपनी अगुआई गी साबत करना होग। पूर्व कप्तान सौरभ गांगुली ने बी अपने सन्यास दे बाद गलाया हा जे धोनी दी असली परीक्षा बदेशी जमीन उप्पर होग।